Аднак на абласных “Дажынках” узнагародзілі не ўсіх. І таму не абышлося на раённым мерапрыемстве без ушанавання пераможцаў абласных спаборніцтваў. Такую пачэсную місію было даверана выканаць дэпутату Палаты прадстаўнікоў Нацыянальнага Сходу Рэспублікі Беларусь Адаму Дзмітрыевічу Кавальку, які ўручыў узнагароды за трэцяе месца ў абласным спаборніцтве ў галіне жывёлаводства калектыву МТК “Германішкі” СВК “Гудагай”, за другое месца ў абласным спаборніцтве ў галіне жывёлаводства сярод галоўных заатэхнікаў галоўнаму заатэхніку СВК “Гудагай” Віктару Іванавічу Алёксу, за трэцяе месца ў абласным спаборніцтве ў жывёлаводстве сярод заатэхнікаў заатэхніку-селекцыянеру СВК “Гудагай” Наталлі Францаўне Гурштын, за другое месца ў абласным спаборніцтве ў галіне жывёлаводства тэхніку-асемянатару СВК “Гудагай” Міхаілу Станіслававічу Баршчэўскаму.